**­­­­­ НИЙСЛЭЛИЙН ЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

****

**НИЙСЛЭЛИЙН АЯЛАЛ ЖУУЛЧЛАЛЫН ГАЗРЫН**

**2014 ОНЫ 5 ДУГААР САРЫН АЖЛЫН**

**ТАЙЛАН**

**УЛААНБААТАР ХОТ**

**НИЙСЛЭЛИЙН ЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

2014 ОНЫ 5-Р САРД ХИЙЖ ГҮЙЦЭТГЭСЭН АЖЛЫН ТАЙЛАН

***Нэг. Нийслэлд Аялал жуулчлалыг хөгжүүлэх бодлого,***

***зорилтынхүрээнд зохион байгуулсан ажил:***

*1.Аялал, жуулчлалын бодлого, зорилтыг*

*цаг хугацаанд нь хэрэгжүүлэх болно..*

Нийслэлийн Засаг дарга бөгөөд Улаанбаатар хотын Захирагчийн 2013-2016 оны үйл ажиллагааны хөтөлбөр , Нийслэлийн эдийн засаг, нийгмийн 2014 оны зорилтондаялал жуулчлалын салбарыг хөгжүүлэхээр тусгагдсан заалт, ажил үйл ажиллагааг байгууллагын сар, улирал, жилийн төлөвлөгөөндөө төлөвлөн хэрэгжүүлж, газрын мэргэжилтэн бүрийн ажлын календарчилсанхувилбарт шилжүүлэн цаг тухайд нь үнэлгээ өгч, явц байдалд нь хяналт тавин ажиллаж байна.

*Төсвийн ерөнхийлөн захирагчтай Ерөнхий менежерийн байгуулсан үр дүнгийн гэрээ, бүтээгдэхүүн нийлүүлэлтийн төлөвлөгөөг 2014 оны 5 сарын урьдчилсан байдлаар 45-60 хувийн гүйцэтгэлтэй хэрэгжүүлж байна.*

НАЖГ-ын2014 оны үйл ажиллагааны төлөвлөгөө, Аялал жуулчлалын эвентарга хэмжээ зэрэг төлөвлөгөөт ажлууд 45%-70%-ийн биелэлттэй, төлөвсөнажлууд цаг хугацаандаа хэрэгжиж байна.

2.*Аялал жуулчлалын талаар авах зарим арга хэмжээний санал гаргав.*

“Улаанбаатарын аялал жуулчлал-2015” хөтөлбөр, Нийслэлийн эдийн засаг, нийгмийг хөгжүүлэх 2014 оны зорилтод тусгагдсан ажлуудыг хэрэгжүүлэх “Аялал жуулчлалын салбарын зарим ажлыг эрчимжүүлэх тухай” НЗД-ын захирамжийн төсөлд тусгах санал, холбогдох удирдлагад үүрэгдаалгавар болгох асуудлыг судлан НЗДТГ, НЗД-ын орлогчид хүргүүллээ. Үүнд:

1. Жуулчны тэмдэг бүхий стандарт шаардлага хангасан автобусыг Энхтайваны өргөн чөлөөний Офицеруудын ордны тойргоос “5” шарын авто замын зорчих хэсгийн 1 дүгээр эгнээгээр, мөн дээрхи автобусыг дугаар харгалзахгүйгээр зорчихыг нэмэлтээр оруулах,

2. Их эзэн Чингис хааны талбайн урд хэсэгт жил бүрийн 06 дугаар сарын 1-ээс 10 дугаар сарын 1-нийг хүртэл хугацаанд Жуулчны автобусыг түр зогсох нөхцөлөөр хангах

3. 2014 оны 6 дугаар сард багтаан жуулчин олноор зорчдог гудамж талбайн тохижилт, цэвэрлэгээ үйлчилгээний чанар, өнгө үзэмжийг сайжруулж, жуулчны гудамжийг жуулчдад ээлтэй, эрэлт хэрэгцээг нь хангахуйц цогц байдлаар тохижуулах, жуулчдад зориулсан мэдээллийн байгууламжууд байрлуулах

4.Соёл урлаг, музей үзвэрийн байгууллагуудын гаднах авто зогсоолын талбайн 80-иас доошгүй хувийг жуулчны тээврийн хэрэгсэлээр ашиглах нөхцөл бүрдүүлэх

5. Жуулчдыг гэмт хэрэг, зөрчлөөс урьдчилан сэргийлэх зорилгоор жуулчид олноор зорчдог хороодын олон нийтийн цагдааг англи хэл, харилцааны сургалтанд хамруулж байх

6. Жуулчдын улиралтай холбогдуулан Нийслэлийн Засаг даргын 2013 оны А/548 дугаар захирамжийн 2 дугаар хавсралтын шөнийн цэнгээний газрын ажиллах цагийн хуваарийн 00-03 цаг хүртэл гэснийг 00-05 цаг хүртэл уртасгасан цагаар ажиллуулах зэрэг саналыг хүрүүлээд байна.

*3. Гандан орчмын дахин төлөвлөлтийг хийх, Соёлын аялал жуулчлалын цогц төв болгон хөгжүүлэх ажил*

Нийслэлийн эдийн засаг, нийгмийн 2014 оны зорилтонд дээрхи ажлыг хэрэгжүүлэхээр Нийслэлийн Засаг даргын 2014 оны А/167 дугаар захирамжийг гаргуулан,Нийслэлийн Баянгол дүүргийн 16 дугаар хорооны нутаг дэвсгэр дэх Гандан хийдийн тохижилт, үйлчилгээг сайжруулах төлөвлөгөөг гарган, дараах ажлуудыг эхлүүлээд байна. Үүнд:

* 2014 оны 4 дүгээр сард Монголын бурхан шашинтаны төв Гандантэгчинлэн хийдийн хамба лам Д.Чойжамцтай хийдийн тохижилт, үйлчилгээг сайжруулах асуудлаар Нийслэлийн засаг даргын орлогч Ц.Энхцэнгэл, НАЖГ-ын дарга Э.Баттулга, ажлын хэсгийн уулзалт хийж, ажлаа хуваарилан ажиллаж байна.
* Хийдийн дотоод тохижилт, үйлчилгээнд стандартын шаардлага хангасан тохилог бие засах газар шинээр барих асуудлыг “Улаанбаатар сан”-тай хамтран шийдүүлэх саналыг НАЖГ-аас Гандантэгчилэн хийдийн Тамгын газарт тавиад байна.
* Тус хийдэд эрүүл, тохилог орчинг бүрдүүлэхээр Монголын Үндэсний Их сургуультай хамтран хийдийн хашаан дотор хаврын бүх нийтийн цэвэрлэгээ хийж, мод тарьсан. Уг цэвэрлэгээнд тус сургуулийн аялал жуулчлалын ангийн 250 гаруй оюутан оролцсон.
* Гандантэгчинлэн хийдийн камерийн байршлын схем зургийг хийдийн барилга хариуцсан инженер н.Долгортой зөвлөлдөн гаргасан байгаа.Хийдийн орчимд олон нийтийн цагдаагийн пост байршуулах асуудал шийдэгдэхэд хэв журам хангах, жуулчид, иргэд аюулгүй зорчих нөхцөл бүрдэх юм.
* Гандан орчимд цагдаагийн пост байршуулах, хүсэлтийг Нийслэлийн Засаг даргын орлогч Ц.Энхцэнгэлийн албан тоот бичгээр Нийслэлийн Цагдаагийн газарт хүргүүлж, саналыг хүлээж байгаа.
* Хийдийн гол үзмэрийн тайлбар, мэдээллийн самбарт орох материалыг аялал жуулчлал хариуцсан лам н.Ишцогоор бэлдүүлж, зөвлөмж ханган ажиллаж байгаа. Мөн бүх үзмэр, бурхан шүтээний тайлбар аудиохөтөчийгангли, орос, монгол хэл дээр бэлтгэн гадаадын жуулчдад хүргэхээр Гандангийн захиргаагаар шийдүүлэн хамтран ажиллаж байгаа.
* Гандантэгчинлэнхийдийн дотор жуулчдад зориулсан мэдээлэл бүхий самбар байрлуулах асуудлыг Улаанбаатар хотын Захирагчийн ажлын албанд тавьж төсвийг шийдвэрлүүлэхээр тогтлоо.
* Хийдийн хашааны тохижилт, ногоон байгууламжийг нэмэгдүүлэх, сайжруулах асуудлаар нийтийн үйлчилгээний Улаанбаатар нэгтгэлд хүсэлт гаргасан, шийд хүлээж байна. Мөн хийдийн хашааны урд хэсгийг Баянгол дүүргийн дэд бүтэц, тохижилт үйлчилгээний хэлтсийн санхүүжилтээр усан оргилуур, саравч, сандал бүхий цэцэрлэгт хүрээлэн болгон тохижуулахаар болсон. Тохижилтын ажил нь 6-р сарын сүүлээр эхлэнэ.
* Гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулах үүрэг бүхий ажлын хэсгүүдээс тус ажлын хүрээнд хэрхэн хамтарч ажиллах, дахин төлөвлөлтөд оруулах санал тус бүрийг хүлээн авч нэгтгэв.
* Эдийн засгийн хөгжлийн яамны “Гудамж” төслийн “Гэр хороолол” дэд төслийн “Гандантэгчинлэнхийд" орчмын гэр хорооллын нөхцөлийг сайжруулах төслийн гүйцэтгэгч “НьюУрбанизм”ХХК-ны захиалгаар “Чингис Хаан ” дээд сургууль гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулах бизнес төлөвлөгөөг хийж гүйцэтгэж байгаа бөгөөд тус асуудлын хүрээнд 2014 оны 05 дугаар сарын 08-ны өдөр “Чингис Хаан” дээд сургууль дээр уулзалт зохион байгуулав.
* Тус уулзалтанд“НьюУрбанизм” ХХК-ны захирал З.Туяа ерөнхий төлөвлөлтийн талаар танилцуулга хийв. Мөн Нийслэлийн Аялал жуулчлалын газрын дарга Э.Баттулга, “Чингис Хаан” дээд сургуулийн захирал Х.Лхагвасүрэн, профессор О.Сүхбаатар багш, эдийн засагч н.Ганбаатар, аялал жуулчлалын багш н.Зоригт болон Монголын бурханы шашныг хөгжүүлэх сангийн тэргүүн Л.Пүрэвдорж нар санал бодлоо солилцов.
* Тус уулзалтаар Гандантэгчэнлин хийдийг дэлхийн бурхан шашны төв болгох, түүхийн ач холбогдолыг нягт сайн судлах, Гандангийн дэнжийг зөв зохистой төлөвлөн зохион байгуулах, инженерийн шугам сүлжээнд холбох, авто болон явган зам талбайг шинэлэг загвараар тавих, сайжруулах, улмаар амьдрах таатай орчныг бүрдүүлэх, бизнес эрхлэх боломжийг нэмэгдүүлэх, аялал жуулчлалыг цогцоор хөгжүүлэх ажлуудыгхэлэлцэв.
* 2014 оны 05 дугаар сарын 16-ны өдөр Нийслэлийн Аялал жуулчлалын газрын дарга Э.Баттулга, Ерөнхий төлөвлөгөөний газрын төлөвлөлт судалгааны хэлтсийн дарга Т.Ганзориг, төслийн гүйцэтгэгч “НьюУрбанизм” ХХК-ийн захирал З.Туяа нар Гандан орчмын дахин төлөвлөлтийг нийслэлд аялал жуулчлал хөгжүүлэх бодлогын зорилттой уялдуулж ажиллах тухай болон ажлын явцыг “Гандан орчмын дахин төлөвлөлтийг хийх, Соёлын аялал жуулчлалын цогц төв” болгохажлын хэсгийн ахлагч Ц.Энхцэнгэл даргад танилцуулж цаашид ажлын хэсгийн зөвлөмж, танилцуулга боловсруулан ажлын хэсгийн дараагийн хурлаар хэлэлцэж, дүгнэлт гаргах болов.

*4.“Од” зэрэглэлийг тогтоов*

Соёл Спорт Аялал Жуулчлалын сайдын тушаалаар зочид буудал, жуулчны баазад “од” зэрэглэл тогтоох улсын комиссыг шинэчлэн байгуулсан бөгөөд энэхүү комисст НАЖГ-ынтөлөөлөгч гишүүнээр оролцож, 2013, 2014 онуудад “од” зэрэглэл тогтоолгох, шалгуур, стандартыг хангасан 20 аж ахуй нэгжид үнэлгээ өглөө

Дээд зэрэглэлийн зочид буудал, жуулчны баазад зэрэглэл тогтоох комисс 20 аж ахуйн нэгжээс 16 зочид буудалд “Зочид буудлын үйлчилгээний чанарын зэрэглэл, үндсэн шаардлага” MNS 5927:2008 стандартын дагуу үнэлгээ өгсөн.

Эдгээрээс  “Кемпинскихаан палас” зочид буудал – “5” од, “Корпорейтхотел” зочид буудал – “4”од, “Парк” зочид буудал – “4” од, “Ньювэст” зочид буудал – “3” од, “Эрдэнэт инн” зочид буудал – “3” од, “Нарны өртөө” зочид буудал – “3” одны зэрэглэл авлаа.

Нийслэлийн Аялал жуулчлалын газрын санаачлагаар МҮХАҮТ-аас үнэлгээ өгдөг “Ногоон буудал”-ын “экошошго” олгох ажлын хэсэгт НАЖГ-ынтөлөөлөгч ажиллаж, “Цолмон травел-“ ХХК-ны“Бүүвэйтжуулчин”-ы бааз “Ногоон буудал”-ын үзүүлэлтүүдээр хангасан байна.

*5.Зөвшөөрөлгүй зочид буудал, жуулчны баазыг зогсоох НЗД-ын захирамжийн төсөл*

“Улаанбаатар хотын нутаг дэвсгэрт зөвшөөрөлгүй, холбогдох стандартын шаардлага хангаагүй үйл ажиллагаа явуулж байгаа зочид буудал, дэн буудлуудын үйл ажиллагааг зогсоох тухай”, “Улаанбаатар хотын нутаг дэвсгэрт үйл ажиллагаа эрхэлж байгаа амралтын газар, жуулчны баазуудад стандартын үзлэг зохион байгуулах тухай” Нийслэлийн Засаг даргын захирамж, баримт бичигийнтөслийг боловсруулж нийслэлийн холбогдох удирдах ажилтануудаас саналыг авч, Нийслэлийн Засаг даргад эцэслэн танилцуулаад байна.

*6.Нийслэл хотын хөшөө, түүхэн дурсгалт газрыг тэмдэгжүүлэх ажил*

Улаанбаатар хотын Захирагчийн ажлын албанаас зохион байгуулж байгаа Улаанбаатар хотын хөшөө дурсгал, түүхэн дурсгалт байшин барилгуудыг тэмдэгжүүлэх, тайлбаржуулах ажлын хэсэгт НАЖГ-т ажиллаж байна. Энэ ажлын хүрээнд Улаанбаатар хотын аялал жуулчлалын бүсэд оршиж буй жуулчдын сонирхолыг татахуйц 153 хөшөө дурсгал, 60 түүхэн дурсгалт, эртний хийцэд, түүхэн байшин барилгуудын нэрсийг гаргаж, хаяг, байршил, солбилцол, хамгаалалтын зэрэглэл, зураг бүхий судалгааг гаргаж НЗАА-д хүргүүлсэн. Уг судалгааг үндэслэн мэргэжилтнүүдийн оролцоотойгоор дүгнэлт гаргаж, эхний ээлжинд76 хөшөө баримал, 42 түүхэн дурсгалт байшин барилгуудыг тэмдэгжүүлэхээр тогтов

Мэдээллийн байгууламж дээр байрлуулах мэдээллийг Нийслэлийн түүх судлаач, доктор, профессор О.Сүхбаатар, Монгол улсын 1-р зэрэглэлийн хөтөч-тайлбарлагч А.Цэрэнчулуун, Улаанбаатар хотын музейн эрдэм шинжилгээний ажилтан Г.Очбаяр нартай хамтран бэлдэж байна.Жуулчид, сонирхогчид заавал очиж үзэх хөшөө дурсгалуудын судалгааг гаргаж, хөшөө дурсалыг тэмдэгшүүлэх эхний загварыг гаргасан.

*7.“Найрсаг Улаанбаатар хөтөлбөр- нийгмийн аян бүх нийтийн оролцоо*

Нийслэл Улаанбаатар хотын 375 жилийн ойг угтах ажлын хүрээнд нийслэл хотод аялал жуулчлалыг хөгжүүлэх, хотын соёлыг дэлгэрүүлэх, төрийн болон нийтийн үйлчилгээнд эерэг харилцаа, хандлагыг төлөвшүүлэх зорилгоор “Найрсаг Улаанбаатар” аяныг 2014 оны 06 дугаар сарын 01-нээс12 дугаар сарын 01-нийг хүртэл зохион байгуулах тухай НЗД-ынзахирамжийн төсөл, тус аяны удирдамж, шаардагдах төсөв, зардал, ажлын төлөвлөгөөг боловсруулан Нийслэлийн удирдлагын зөвлөлийн хурлаар оруулж, дэмжигдлээ .

“Найрсаг Улаанбаатар аян зохион байгуулах тухай” НЗД-ынзахирамжийн төсөл, шаардагдах төсөв зардлын баталгаажилтыг Нийслэлийн удирдлагын зөвлөлийн гишүүд, НЗДТГ-ынхэлтэс, газраас санал авах хуудсаар авч байна.

*8.“Дээлтэй Монгол” наадмын бэлтгэл ажлыг хангаж эхэллээ.*

Монголын Үндэсний их баяр наадмын үеэр гадаадын жуулчид, наадамчид ихээр сонирхон үздэг үндэсний томоохон баяр, наадмын нэг “Дээлтэй Монгол” наадмыг зохион байгуулах, бэлтгэл ажлыг эхлүүлээд байна.

Нийслэлийн Засаг даргын орлогч Ц.Энхцэнгэлд НАЖГ-аас дээрхи арга хэмжээг энэ жил хэрхэн зохион байгуулах, шинэ санаа, зорилгыг зөвлөлдөн ярилцаж, “Хамаг Монгол” төслийн баг, УГЗ-н С.Жавхлан, Монголын Урлагийн Ажилтаны Холбоотой хамтран Монгол туургатаны “Монгол дээлтэй” ард түмний баяр, цэнгүүн болгон зохион байгуулах анхны хувилбар, санал, санаачилгыг гаргав.

НЗД-ын 2014 оны А/437 дугаар захирамжаар “Дээлтэй Монгол” наадмыгзохион байгуулах ажлын хэсгийн бүрэлдэхүүн”-ийг баталж, бэлтгэл ажлаа эхлээд байна

*9.Урлаачдын “Сайн өдөр”-ийг зохион байгуулна.*

НийслэлийнЖДҮ-ийн газартай хамтран аялал жуулчлалын улиралааржижиг, дунд үйлдвэрлэгчдийг дэмжих зорилгоор Богд хааны ордон музейн өмнөх талбайд “Сайн өдөр”-ийн билэгдэл, урлаачдын бүтээлийн нээлтэй өдөр зохион байгуулахаар ЖДҮ-ийн газрын удирдлага, ажилтнуудтай зөвлөлдөж, ажлын хамтарсан төлөвлөгөө, чиглэл гарган, бэлтгэл ажилд орсон.

Турк, Монгол улсын дипломат харилцаа тогтоосоны 45 жилийн ойн арга хэмжээг  тэмдэглэн өнгөрүүлэх ажлын хэсгийн хуралд оролцож, саналаа солилцон, төв талбайд “Турк үндэстний хоолны соёл-”ын өдөрлөгийг НЗАА--тай хамтран зохион байгуулах бэлтгэлийг хангаж байна.

“УБ АРТ ФАЙР” уран зургийн үзэсгэлэн зохион байгуулах бэлтгэл ажлыг хангахаар нийслэлд үйл ажиллагаа явуулж буй 7 галлерейн удирдах ажилтнуудтай уулзалт зохион байгуулж, санал солилцсон. Энэ жил тус үзэсгэлэнг зохион байгуулах хугацаа, байршил, оролцогчдын хамрах хүрээ зэрэгт нилээдөөрчлөлт оруулахаар зөвлөлдлөө.

***Хоёр: Нийслэлд аялал жуулчлал, зочлох үйлчилгээ***

***эрхэлж буй аж ахуйн нэгж, байгууллагын үйлчилгээний чанар, соёлыг***

***дээшлүүлэх чиглэлээр хийсэн ажил***

*10.Нийслэлийн Налайх, Горхи, Тэрэлжийн бүсийн аялал жуулчлалыг чадваржуулна*

2014 оны 05-р сарын 22-23-ний өдрүүдэд Нийслэлийн Налайх дүүргийн 6 дугаар хороо, Горхи Тэрэлжийн бүс нутгийн иргэдийн дунд “Аж ахуй эрхлэх ур чадварыг дээшлүүлэх” сургалтыг нийслэлийн Жижиг дунд үйлдвэрийг дэмжих төв, “Дэмжлэг хуримтлал” төрийн бус байгууллага, Налайх дүүргийн Засаг даргын Тамгын газрын Тохижилт, худалдаа, үйлчилгээний хэлтэстэй хамтран зохион байгууллаа.

Энэхүү сургалт нь аялал жуулчлалын гол бүс Горхи-Тэрэлжид үйл ажиллагаа явуулдаг жуулчны бааз, амралтын газрууд тэдгээрийн үйлчлүүлэгчид, аялагч, жуулчдын хэрэгцээнд нийцсэн хүнс, ахуйн хэрэглээний бараа бүтээгдэхүүнийг иргэд үйлдвэрлэж, нийлүүлэх боломж бүрдүүлэхэд арга зүйн багагүй зөвлөмж өгсөнөөрөөонцлог болсон.

Хорооны иргэд нийслэлийн Жижиг, дунд үйлдвэрийг дэмжих сангаас хэрэгцээт төслийн зээл авах мэдлэг, мэдээлэлтэй болсноор аялал жуулчлалын салбарыг дэмжсэн жижиг дунд үйлдвэрлэл өсч, бүс нутгийн иргэдэд эдийн засгийн өгөөжөө өгөх юм.

Энэ сургалтаар аялал жуулчлалын чиглэлээр үйл ажиллагаа явуулдаг байгууллага аж ахуйн нэгж, өрх, иргэдийн бизнес, уялдаа холбоо сайжирч, бүс нутгийн хөгжилд сайнаар нөлөөлсөн сургалт боллоо гэж сургалтандхамрагдагсад үзэж байв. Энэ сургалтад нийт 36 иргэн хамрагдаж, тэдэнд нийслэлийн жижиг дунд үйлдвэрлэлийг дэмжих сангаас хөнгөлөлттэй зээлд хамрагдах 30.000 төгрөгийн гэрчилгээг үнэ төлбөргүй олгож эрхийг нь өгсөн.

Налайх дүүргийн 6-р хороог “Аялал жуулчлалын жишиг суурин” болгох ажлыг идэвхжүүлэх зорилтот ажлын хүрээнд жуулчид, аялагчид, амрагчдын ая тухыг хангах, тус сууринд аялал жуулчлалын үйлчилгээг төлөвшүүлэх, хөгжүүлэхэд тулагмдажбуй асуудлыг хүлээн авах, хариу өгөх аялал, жуулчлалын мэдээллийн фэйсбүүкхуудсыг ажиллуулж эхэлсэнээрөдөр бүр шинэ мэдээллүүдийг оруулж, иргэд, үйлчлүүлэгчдийн сэтгэгдлийг хүлээн авч эхэллээ. Фэйсбүүкхуудас ажиллуулсан эхний долоо хоногт хандалтынтоо 135, дэмжиж лайкдарсан хүний тоо 38-д хүрсэн нь хэрэгцээт мэдээллийг түргэн хүргэх боломж бүрдсэнийг харуулж байна.

*11.Морь унах үйлчилгээний аюулгүй байдлын журамд шинэчлэгдэнэ*

Налайх дүүрэгт аялал жуулчлал эрхлэгчдээс ирүүлсэн саналын дагуу Горхи-Тэрэлжийн бүсэд морь унуулах үйлчилгээ эрхлэгчдэд зориулсан гарын авлага, аюулгүй үйлчилгээний журмын төслийг боловсруулсан.

Горхи-Тэрэлжийн бүсэд морь унуулах аюулгүй байдлын журам нь 2001 онд батлагдсан бөгөөд энэ журамыгцаг үеийн шаардлагаар шинэчилж, эхний байдлаар 9 бүлэг, 60 зүйлтэй журмын төслийг боловсруулж, иргэдээс саналыг авч, дахин нэмэлт оруулж, Нийслэлийн Аялал жуулчлалын газрын дарга, Горхи-Тэрэлжийн Байгалийн цогцолборт газрын дарга, Налайх дүүргийн Засаг дарга нарт танилцагдан, хамтарсан тушаал, захирамжаар батлагдан мөрдөгдөх юм.

***Гурав: Аялал жуулчлалын мэргэшүүлэх сургалт,***

***судалгаа, сурталчилгааны ажил***

*12. Зочид буудлын үйл ажиллагаа эрхлэгчдэд зориулсан урьдчилан сэргийлэх сургалт*

Тус газраас санаачлан 2014 оны 05-р сарын 19-ний өдөр Нийслэлийн Онцгой байдлын газар, Нийслэлийн Эрүүл мэндийн газар, Монголын зочид буудлуудын холбоо, “Эн Ар Ай” ХХК-ийн “Корпорейтхотелэнд Конвэйшнцентр” зочид буудалтай хамтран ***“Гамшиг, аюулт үзэгдэл, техникийн холбогдолтой ослоос урьдчилан сэргийлэх чиглэлээр зочид буудлын үйл ажиллагаа эрхлэгчдэд зориулсан хамтарсан үзүүлэх сургалт***”-ыг амжилттай зохион байгууллаа.

Сургалтад одны зэрэглэлтэй, томоохон 33 зочид буудлын дарга, менежер, инженер техникийн 76 ажилтан хамрагдав.

Нийслэлийн нутаг дэвсгэрт байршилтай зочид буудлын барилга байгууламжийн аюулгүй дүрмийн бүрэн гүйцэтгэлийг хангуулах, гадаад, дотоодын иргэд, жуулчдын эрүүл аюулгүй орчинд амрах нөхцөл, учирч болзошгүй эрсдэл, гэмт хэргийг бууруулах, аюулт үзэгдэл, техникийн холбогдолтой ослоос урьдчилан сэргийлэлтийг сайжруулж, ажилчдад гамшгийн нөхцөл байдал үүссэн үедбусдыг болон өөрийгөө авран хамгаалах ажилбарындадлагажилтөгөх, хариуцлага, ур чадварыг нь дээшлүүлэхэд дээрхисургалтын агуулга, арга зүйг чиглүүлэв.

“Корпорейтхотелэнд Конвэйшнцентр” зочид буудлын барилга, объектыг түшиглэн Онцгой байдал, гал түймрийн үед ажиллах горим, эрсдэл тохиолдсон үед аврах, хамгаалах, анхны тусламжийг хэрхэн үзүүлж болох зэрэг гамшгийн үеийн үзүүлэх сургуулийг Хан-уул дүүрэг, Чингэлтэй дүүргийн онцгой байдлын ангийн бие бүрэлдэхүүн, техник, Яаралтай тусламжийн төвийн эмч, ажилтнууд сургалтандоролцогчидтой хамтран үзүүлэх сургуулийг хийлээ.

*13. НЭМГ-тай жуулчны байдлын хангах чиглэлээр хамтран ажиллана.*

НАЖГ-аассанаачиланжуулчны аюулгүй байдлыг хангах асуудлаар 4 зүйл, 20 заалт бүхий ажлыг хэрэгжүүлэхээр НЭМГ-тай хамтран ажиллах гэрээг байгуулав.

Энэхүү гэрээнд нийслэл хот, хот орчмын бүсэд үйл ажиллагаа явуулж буй аялал жуулчлалын үйлчилгээний байгууллагуудад зориулсан эрүүл мэнд, аюулгүй байдлын чиглэлийн сургалтуудыг зохион байгуулах,

Жуулчдад үйлчилгээ, үзүүлэгч аж ахуйн нэгж байгууллагуудад эмнэлгийн анхны тусламжийн цэг, нэгж байгуулах зөвлөмжийг хэрэгжүүлэх ажлыг зохион байгуулах

БЗДХ/ХДХВ/ ДОХ-оосурьдчилан сэргийлэх, архи, согтууруулах ундаа, хар тамхи, мансууруулах бодис хэрэглэхийн хор уршиг, амилуулах болон гэмтлийн суурь тусламж үзүүлэх сургалт, сурталчилгааг хамтран зохион байгуулах, холбогдол бүхий хууль, журмыг мөрдүүлэх, хяналт тавих

Гэмтэл, ослын үед үзүүлэх анхан шатны тусламжийн чиглэлээр сургалтын хөтөлбөр боловсруулах, сургалт явуулах багш, сургалтын үзүүлэн, хэрэглэгдэхүүнээр хангах зэрэг ажлыг дээрхигэрээнд тусган оруулж эхний ажлуудыг хэрэгжүүлж эхэлсэн байгаа.

*14. “Гар урлал ба борлуулалтын менежмент” сургалт зохион байгуулагдав*

Жуулчны улиралынэхлэхтэй холбогдуулан “Гар урлал ба борлуулалтын менежмент” сургалтыг Нийслэлийн Жижиг дунд үйлдвэрийг дэмжих төвтэй хамтран 2014 оны 05-р сарын 16-ныөдөр зохион байгууллаа.

Сургалтад гар урлал бэлэг дурсгалын чиглэлээр үйл ажиллагаа явуулдаг 27 иргэн хамрагдлаа. Сургалтыг Я.Оюунтунгалаг /ШУТИС, ҮТДС-ийн тэргүүлэх профессор/, Ц.Цэнд-Аюуш / “Цагаан алт-ноосон эдлэлийн гар урлалийгдэмжих төв”, МҮХАҮТ-ын гар урлалын зөвлөлийн гишүүн/ хөтлөн явууллаа.

Бэлэг дурсгалын үйлдвэрлэл эрхэлдэг байгууллага, иргэдийг аялал жуулчлалын үйл ажиллагаанд идэвхтэй оролцуулах, аялал жуулчлалын салбараас ашиг олох боломжийг нэмэгдүүлэх, бүтээгдэхүүний чанар, дизайн, хаяг, шошго, тайлбар, сав баглаа боодлыг жуулчдын хэрэгцээнд нийцүүлэх чиглэлээр гар урчууд, бэлэг дурсгалын зүйлс үйлдвэрлэгчдийн мэдлэгийг дээшлүүлэхэд энэхүү сургалтын зорилго, агуулга чиглэсэн. Сургалтаар бэлэг дурсгалын зүйлсийн өнгө үзэмж, загвар, чанар, төрлийг олшруулах, эрэлт хэрэгцээг хангахуйц гар урлалын шинэ бүтээгдэхүүн үйлдвэрлэх, өрсөлдөх чадварыг сайжруулах, борлуулалтын шинэ менежментийг нэвтрүүлэхэд шинэ сэтгэлгээгээр хандах арга зүйг заалаа.

*15.Олон нийтийн цагдааг англи хэлний сургалтад хамруулж байна.*

Цагдаагийн ерөнхий газрын Сургалт, дадлагын төвөөс зохион байгуулж буй англихэлний сургалтад Нийслэлийн төвийн хэсгээр ажилладаг хэв журам, олон нийтийн цагдаа нарыг хамруулах НАЖГ-ындаргын албан хүсэлтийг хүргүүлж. 2013 онд зохион байгуулсан англихэлний сургалтад хамрагдсан цагдаа нараас англихэлний түвшингтогтоох шалгалтыг авч, 5 цагдааг тус сургалтад хамруулж байна.

*16.Хэвлэл мэдээллийн байгууллагатай ажил төрлөө уялдуулж байна*

НАЖГ-аасэнэ 5 сард зохион байгуулсан “Гар урлал ба борлуулалтын менежмент”, “Гамшиг, аюулт үзэгдэл, техникийн холбогдолтой ослоос урьдчилан сэргийлэх чиглэлээр зочид буудлын үйл ажиллагаа эрхлэгчдэд зориулсан хамтарсан үзүүлэх сургалт”, “Аж ахуй эрхлэх ур чадварыг дээшлүүлэх” сургалт, Монголын үндэсний их сургуультай хамтран Гандантэгчинлэнхийдийн хог цэвэрлэгээ, тохижилтын ажлын тухаймэдээмэдээллийг хэвлэл мэдээллийн хэрэгслээр нийтэд түгээлээ. Тухайлбал, “UBS”, “TV2”, “Айст”, “Ийгл”, “Монголын радио”, “МОНЦАМЭ”, shuud.mn, news.mn, montsame.mn, mnb.mn, info.mn, Ulaanbaatar.mn, olloo.mn зэрэг сайт, “Ардчилал”,“Нийслэл таймс”, “Монголын мэдээ”,”Өнөөдөр” зэрэг өдөр тутмын сонинд дээрхи мэдээллийг түгээж, МҮОНРадиогийн өдрийн шуурхай мэдээгээр жуулчны улирал эхлэхтэй холбогдуулан зарим асуудлаар НАЖГ-аас шууд ярилцлага өглөө

Интернет, олон нийтийн сүлжээ, мэдээллийн технологийн ололтыг ашиглан маркетинг сурталчилгаа хийж байна. Тухайлбал: Social site болох facebook, twitter-г ашиглан тус газраас зохион байгуулсан арга хэмжээ, хийж гүйцэтгэсэн ажлуудын мэдээллийг тухай бүртнийтэлж байна. Өнөөдрийн байдлаар газрын facebook page 1914 like-тай болсон бөгөөд цаашид өсөн нэмэгдсээр байна.

“Модерн Номадс” ресторанаас 10,000 хувиар хэвлэгдэн үнэгүй тараагддаг “That’s UB” сэтгүүлд НАЖГ-ынЖуулчны мэдээлэл сурталчилгааны төв, Төмөр замын төв буудал, Сөүлийн гудамж дахь жуулчны мэдээлэл сурталчилгааны төвийн мэдээлэл, гадаад дотоодын жуулчдад зориулсан Улаанбаатар хотын мэдээлэл бүхий андройд, iOS үйлдлийн системд зориулагдсан гар утасны аппликейшнымэдээлэл, 2014 оны 6-12 дугаар сард зохион байгуулах арга хэмжээний мэдээллийг нийтлэхээр болов.

*17. Жуулчны аюулгүй байдлыг хангах, жуулчдад мэдээлэл өгөх төвийн тохижилт дуусна*

НАЖГ-аасгадаадын жуулчдын аюулгүй байдал, тав тухтай аялах, зорчохнөхцөлийг бүрдүүлэхээр Цагдаагийн Иргэдэд үйлчлэх төвийг түшиглэн Жуулчны мэдээллийн төвийг ажиллуулах гэрээг 2014 оны 4 дүгээр сард НЦГ-тай байгуулсаныдагуу эхний ээлжиндСүхбаатар дүүрэгдэх Цагдаагийн 1 дүгээр хэлтсийн Цагдаагийн Иргэдэд үйлчлэх төвийн / Сөүлийн гудамжиндбайршилтай / нэг давхарт Жуулчны мэдээллийн төвийг байгуулах тохижилт, засварын ажлын төсөв ССАЖЯ-аасшийдэгдэн энэ ажлын бэлтгэлийг хангуулж байна.

Тус төв нь гадаад, дотоодын иргэд, жуулчдад аялал, жуулчлалын хэрэгцээт мэдээллийг өгөхөөс гадна гадаадын иргэд, жуулчдын аюулгүй байдлыг хангах, урьдчилан сэргийлэх, эрсдэлд орсон нөхцөлд шуурхай тусламж, зөвлөмжийг үзүүлэх юм. Энэ төвд НАЖГ-ыннэг ажилтан, олон нийтийн цагдаагийн ажилтантай хамтран ажиллах бөгөөд ажлын байрны бүх нөхцөл, утасгүй интернэт, мэдээлэл, гарын авлагаар хангагдан жуулчдад олон талт үйлчилгээ үзүүлж, жуулчны улиралын5-10 сард ажиллах болно.

Мөн дээрхиМэдээллийн төвийг Улаанбаатар төмөр замын Зорчигч үйлчилгээний төв буудалд байгуулахаар бэлтгэл ажлыг ханган, засвар, тохижилтын ажлыг гүйцэтгэж байна.

18.“*Улаанбаатар марафон” олон улсын гүйлтийн бэлтгэлд*

Нийслэлийн Засаг даргын 2014 оны А/161 захирамжаар “Улаанбаатар марафон” олон улсын гүйлтийн тэмцээнийг зохион байгуулах ажлын хэсэгт НАЖ-ынтөлөөлөгч ажиллаж, бэлтгэл ажлын төлөвлөгөөгөөр өгөгдсөн ажлыг хангаж ажилласан.

Тус марафон гүйлтэд гадаадын сонирхогч гүйгчдийг оролцуулах, Улаанбаатар хотод байгаа гадаадын элчин сайдын яамд, диполматажилтан, иргэдийг өргөнөөр оролцуулах мэдээлэл, сурталчилгааг нот бичиг болон хэвлэл мэдээллээр түгээн сурталчилсан.Мөн тус марафоны зар сурталчилгааг аялал жуулчлалын чиглэлээр үйл ажиллагаа эрхэлдэг 453  аж ахуйннэгжрүүи-мэйлээр мэдээг түгээж, идэвхтэй оролцууллаа.

*19.Аялал жуулчлалын Статисик мэдээ судалгаа*

Цагдаагийн Ерөнхий газрын Мэдээлэл, судалгаа, технологийн төвөөс гаргадаг Гэмт хэрэг үйлдсэн болон гэмт халдлагад өртсөн гадаад иргэдийн мэдээг авч мэдээллийн санг бүрдүүлэн ажиллаж байна. Манай улсын нутаг дэвсгэрт 2014 оны эхний 4 сарын байдлаар ***гадаадын 40 иргэн*** гэмт хэргийн халдлагад өртсөн нь өмнөх оны мөн үеийнхээс **5**-аар буюу **14.2** хувиар өссөн байна.

Дээрх иргэдийн:

* **15** нь БНХАУ-ын,
* **8** нь БНСУ-ын,
* **5** нь ОХУ-ын,
* **4** нь Вьетнам улсын,
* **2** нь Казахстан улсын,
* **1** нь тус бүр Австрали, Тайван, Франц, Лаос, Чех, Япон улсын иргэд байна.

*Нутаг дэвсгэрээр нь авч үзвэл*:

* **Улаанбаатар хотод 35**, үүнээс:
* Баянголд **10**,
* Баянзүрх дүүрэгт **8**,
* Сүхбаатар дүүрэгт **7**,
* Хан-Уул дүүрэгт **5**,
* Сонгинохайрхан дүүрэгт **2**,
* Чингэлтэй, Багануур, Налайх дүүрэгт тус бүр**1** гадаадын иргэн гэмт хэргийн халдлагад өртжээ.

Монгол Банк, Аялал жуулчлалын Үндэсний төв, Нийслэлийн Аялал жуулчлалын газар хамтран өвлийн улиралд гадаадад аялсан монгол жуулчдын зардлын болон валютын урсгалын судалгааны тайланг эхний байдлаар гаргаж, дүнг Монгол банкны удирдлагуудад танилцуулахаар хүргүүлсэн.

Монгол контенткомпанийн [www.gogo.mn](http://www.gogo.mn) цахим хуудсанд байршуулах мэдээллийн Нийслэл хотод үйл ажиллагаа явуулж буй ресторан, зоогийн газар, кафе, барныжагсаалтыг гаргаж мэдээллийн сайтандбайршуулах бэлтгэл ажлыг хийж байна.



ПластикдизайнХХК-иарУлаанбаатар хотын сурталчилгааны эх бэлтгэлийг хийлгэн наалтыг хэвлүүлэв.

***Дөрөв. Эх орны дотоодын болон нийслэл хот орчмын***

***аялал жуулчлалын хөгжүүлэхэд чиглэсэн ажил***

*20.“Найрсаг Улаанбаатар” лого*

*Гудамжны чимэг болно*

“Улаанбаатар хотын Жуулчны гудамжийг жуулчдад ээлтэй, эрэлтийг хангахуйц байдлаар тохижуулах ажлыг зохион байгуулах” зорилтын хүрээнд жуулчны гудамжиндсудалгаа явуулж, тохижуулах ажлын хөтөлбөр, төлөвлөгөө гарган ажиллах саналыг Нийслэлийн Захирагчийн Ажлын Албанд 3-р сард хүргүүлсэнийдагуу жуулчны гудамжийг тохижуулах ажлын зураг төсөв хийгдлээ.

2014 оны 5-р сарын 25-наасэхлэн тохижилтын төлөвлөгөөний дагуу жуулчны гудамжнытохижилт эхэлж, “Найрсаг Улаанбаатар” лого бүхий 30 ширхэг хогийн сав, 10 ш мэдээллийн самбарыг байрлуулж, гудамж, талбайн бусад зүлэгжүүлэлт, цэвэрлэгээ, засварын ажлууд хийгдэх юм.

“Нийтийн эзэмшлийн гудамж талбайд гадаадын жуулчид болон хөдөө орон нутгийн иргэдэд зориулсан мэдээллийн самбаруудыг байрлуулах” зорилтын хүрээндгудамж талбайд байршуулах мэдээллийн байгууламжийн загварыг “Алтан Алим” ХХК-аар хийлгүүлж ЗАА-д хүргүүлсэн.

Мөн 5-р сарын 14-нд ЗАА-ныТохижилт, Хог хаягдлын удирдлагын хэлтэстэй уулзалт зохион байгуулсан. Уг уулзалтаар Тохижилт, Хог хаягдлын удирдлагын хэлтсээс гудамжиндбайршуулсан зарим бүрэн ашиглагдаагүйсамбарын байршилыгөөрчлөн олны хөлийн хэрэгцээт газар, гудамжиндбайршуулж, аялал жуулчлалын мэдээллийг өргөжүүлэх арга хэмжээ авахаар зохион байгуулалтыг хийхээр болов.

Дээрхимэдээллийн төвийг Улаанбаатар төмөр замын Зорчигч үйлчилгээний төв буудалд байгуулах засвар, тохижилтын ажлыг гүйцэтгэж дуусгасан.

*21. Аялал жуулчлалын гадаад зах зээл,*

*хамтын ажил*

ОХУ-ын харилцаат хотуудтай холбоо тогтоох, боломжит үзэсгэлэн яармаг зохион байгуулах боломжийг судлан, ОХУ-ын Буриад улсын нийслэл Улаан-Үд хотын захиргаа, ОХУ-ын Зочилохүйлчилгээний салбарын Нэгдсэн холбооны урилгаар “Байкал-Хоспиталити” олон улсын 3 дах удаагийн чуулган 2014 оын06-р сарын 02-09-ний өдрүүдэд “Хорекаба Аялал жуулчлал” сэдэвт арга хэмжээнд Нийслэлийн төлөөлөгчидийгоролцуулах удирдамж, томилолт, бусад бэлтгэлийг хангуулав. Тус арга хэмжээнд Улаанбаатар хотыг төлөөлж, НАЖГ-ындарга Э.Баттулга, хувийн хэвшлийг төлөөлж, Монголын Зочид буудлуудын холбооны тэргүүн С.Мөнхбат,Аялал жуулчлалын багш судлаачдын нийгэмлэгийн тэргүүн Д.Гансүх, Монголын Тогооч нарын нэгдсэн холбооны тэргүүн Ж.Октябр тэргүүтэйалбанынтөлөөлөгчидийгоролцуулах тогтлоо.

БНСУ-ын Сөүл хотод зохион байгуулагдах /2014.05.29-06.01/“KOTFA-2014” олон улсын аялал жуулчлалын үзэсгэлэнд хэрхэн оролцох асуудлаар БНСУ-ын хөрөнгө оруулалттай “Seven Days”ХХК-ийн удирдлага ноён Yongmo Hwang, менежер н.Энх-Өглөө нартай ажил хэргийн уулзалт хийв.

Энэ үзэсгэлэнд 18 м2 талбайд Улаанбаатар хотыг сурталчлах үзэсгэлэнгийн самбар, холбогдох мэдээллийг бэлтгэж, мэргэжилтэн Э.Мөнхзулыг үзэсгэлэнгийн талаарх олон талт судалгааг хийлгэх аргачлалыг судлуулахаар оролцуулж байна.

БНХАУ-ын харилцаат хотуудтай холбоо тогтоох, ажлын цар хүрээг нэмэгдүүлэхээр БНХАУ-ын Манжуур хотын Захиргааны Аялал жуулчлалын газартай ажил хэргийн харилцаа тогтоож, Улаанбаатар–Манжуур хотын тур операторуудхарилцан туршлага солилцох, ажлын уялдааг сайжруулахМанжуурын 20 тур операторуудыг 2014 оны 06-р сарын 16-20-ныөдрүүдэд Улаанбаатар хотод хүлээн авах, сургалт хийх бэлтгэл хийж байна.

Гадаад оронд зохиогддог олон улсын аялал жуулчлалын уламжлалт үзэсгэлэнгүүдэд нийслэлийн аялал жуулчлал, соёлын салбарыг өргөн цар хүрээтэй оролцуулах үүд хаалгыг нээхээр /Бээжин, Сөүл, Бангкок, Токио/ Япон улсын Китакюушухотын бүсийн аялал жуулчлал хариуцсан мэргэжилтэн, Өмнөд Азийн эдийн засгийн судалгааны байгууллагын зохицуулагч ноён Shinsaku SUZUKI, Өмнөд Азийн эдийн засгийн судалгааны байгууллагын доктор профессор Ш.Энхбаяр, New Juulchin tours ХХК-ийн ерөнхий захирал н.Нэргүй нартай НАЖГ-тай дарга ажил хэргийн уулзалт хийсэн. 2014 оны 08-р сарын 21-22-ныөдрүүдэд Япон улсын Китакиюшухотод зохион байгуулагдах /IFNAT/ Зүүн Өмнөд азийн аялал жуулчлалын 10 дахь удаагийн олон улсын чуулганд оролцох урилгыг хүлээн авч, хариу өгөх боллоо.

Харилцаа тогтоосон хотуудтай аялал жуулчлалын чиглэлд хамтын ажлыг өргөжүүлэхээр Турк улсаас Монгол улсад суугаа Өргөмжитконсул ноён Мурат КАРАГОЗНийслэлийн Аялал жуулчлалын газрын дарга Э.Баттулга, гадаад хамтын ажиллагааны мэргэжилтэн Г.Гансувд нарыг өргөөнд хүлээн авч уулзан хоёр хотын найрсаг хамтын ажиллагаа Турк-Монгол улсын хооронд дипломат харилцаа тогтоосны 45 жилийн түүхэн үеийг тэмдэглэж, Анкара- Улаанбаатар хотуудын харилцааг өргөжүүлж, Истамбул, Измирзэрэг хотуудтай ижил хэмжээний харилцаа тогтоохыг эрхэм сайд зөвлөлөө.

Уулзалтын үеэр Нийслэлийн Аялал жуулчлалын газрын дарга Э.Баттулга хоёр хотын аялал жуулчлалын салбарын хөгжил, чиг хандлага, агаарын урсгалыг нэмэгдүүлэх боломжийн талаар харилцан санал солилцон 7 хоногт 3 удаа нислэг үйлдэж байгаа нислэгийн тоог нэмэгдүүлэх, томоохон аялал жуулчлалын тур операторуудын харилцааг өргөжүүлэх, үйлчилгээний чанарт илүү анхаарах, МИАТ, Зам тээврийн яаманд санал тавих, жуулчны урсгалыг нэмэгдүүлэх, улирлын хамаарлыг багасгах, хоёр орны ард иргэдийн харилцааг илүү ойртуулах зорилгоор Монгол- Туркийнсоёлыг түгээх, судлах төслүүдийг хэрэгжүүлэх зэрэг асуудлуудыг харилцан ярилцлаа.

2014 оны 06-р сарын 20-22-ныөдрүүдэд Чингисийн талбайд Турк орны хоолны тусгай өдөрлөгийг зохион байгуулах бэлтгэлийг хангаж байна.

Турк улсын Элчин сайдын яам, ивээн тэтгэгчээр, үндсэн зохион байгуулагчаарНийслэлийн Засаг даргын Тамгын газар, Захирагчийн ажлын алба, Нийслэлийн Аялал жуулчлалын газар, ерөнхий ивээн тэтгэгчээр “Кемпински” сүлжээ зочид буудал, “Turkish Airline” ХХК зэрэг байгууллагууд оролцохоор болов.

“AYAD” олон улсын байгууллагын Монгол дах төлөөлөгчийн газартай холбоо тогтоон сайн дурын ажилтны ирэх хугацааг тодруулж, 2014 оны 09-р сард ирэх сайн дурын ажилтныг хүлээн авахын тулд 06-р сард ахин аппликейшндээрх олон улсын байгууллагын цахим хуудсанд байршуулахаар Улаанбаатар дахь төлөөлөгчийн газарт хүсэлтээ өгөөд байна.

**Дөрөв. Удирдлага, зохион байгуулалт, ажилтнуудын**

**ажиллах нөхцөл, нийгмийн баталгааг хангах асуудлаар:**

Төрийн албаны тухай хууль, Хөдөлмөрийн тухай хууль болон салбарын чиглэлтэй холбогдол бүхий хууль, дүрэм, журамыг төрийн албан хаагч, шинэ ажилтануудад танилцуулах сургалт, мэдээллийг зохион байгуулж, гарын авлага, материалаар хангах зэрэг ажлуудыг цаг хугацаанд нь зохион байгуулж ажиллав.

НАЖГ-ын 2014 оны сургалтын төлөвлөгөөний дагуу архив, бичиг хэргийн ажилтан НАГ-ын архивын чиглэлээр сургалтанд 2 удаа хамруулав.

Нийслэлийн Засаг дарга бөгөөд Улаанбаатар хотын захирагчийн ивээл дор “Хууль таны хөтөч” сэдэвт уралдаанд НАЖГ-ын архив, бичиг хэргийн ажилтныг оролцуулж, туршалагасолилцуулав.

-Ажилтан бүр сард нэг удаа хамт олондоо мэдээлэл хариуцан хийж байх хуваарийн дагуу 4 удаагийн сургалтуудыг зохион байгууллаа.

Байгууллагын 2014 оны Авлигатай тэмцэх, авлигын эсрэг хэрэгжүүлэх ажлын төлөвлөгөөг боловсруулж батлуулан, хэрэгжүүлэх ажлыг зохион байгуулж байгаа..

НАЖГ-т шинээр томилогдох 2 ажилтнаас хувийн ашиг сонирхлын урьдчилсан мэдүүлгийг холбогдох хууль, журмыг танилцуулан гаргуулан Авилгатай тэмцэх газраар хянуулж, дүгнэлт гаргуулахаар хүргүүлсэн. Шинээр ажилд томилогдсон 1 ажилтнаас хувийн ашиг сонирхлын мэдүүлэг болон хөрөнгө орлогын мэдүүлгийг хуулийн хугацаанд нь багтаан цаасаар хэлбэрээр гаргуулан, цахимаар бүртгэлд оруулав.

Төрийн албан хаагч, ажилтнуудын ажлын цаг ашиглалтыг сайжруулах, нэг өдрийн бүтээмжийг нэмэгдүүлэх, үр дүнтэй ажиллуулах зорилт тавьж, цаг ашиглалтын байдалд улиралд , сард 2 удаа дүгнэлт өгч, хамт олон, хувь хүнд нь нөхөрсөгөөр мэдээлэх, ажлаас хоцорсон, тасалсан өдөр, цагийг цалингаас хасч хариуцлага тооцон ажиллаж байна.

Нийслэлийн удирдах ажилтны шуурхай зөвлөлгөөнөөс өгсөн үүрэг даалгаврыг 14 хоног тутам хамт олонд мэдээлж, холбогдох үүрэг даалгаврыг өгч, биелэлтийг тооцон ажилласан.

Байгууллагын шуурхай зөвлөлгөөнийг 2 удаа хийж, удирдлагаас өгсөн 8 үүрэг даалгаврын биелэлтийн хэрэгжилтийг улирлаар дүгнэн, дутуу гүйцэтгэлтэй байгаа ажлуудын жагсаалт гаргаж, холбогдох ажилтнаар гүйцэтгэлийг хангуулах арга хэмжээ авч байна.

* Холбогдох дээд газраас 5, түүнээс хариутай бичиг 5, бусад газраас 52, түүнээс хариутай бичиг 50, өргөдөл гомдол бичгээр 11, 12-00 төвөөр 1, нийт 69 баримт бичиг хүлээн авч, бүртгэн, хариуцсан мэргэжилтнүүдэд шилжүүлсэн ба нийт дээд газрын хариутай 3 бичиг, бусад газрын хариутай 31 бичиг, өргөдөл гомдлын 4, нийт 38 баримт бичгүүдийн гүйцэтгэлийг бүртгэж авлаа.
* Үндсэн үйл ажиллагааны чиглэлээр 9, боловсон хүчний чиглэлээр 3, явуулсан бичиг 27, хурлын тэмдэглэл 1, нийт 40 албан бичгийг бүртгэн бланкан дээр буулган баримтжуулж, хүргүүлсэн.

--ooOoo---

ХЯНАЖ ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

ОГНОО......................................

БИЕЛЭЛТ ГАРГАСАН:

ТӨЛӨВЛӨЛТ АХЛАХ МЭРГЭЖИЛТЭН М.БААСАНДОРЖ

ОГНОО.................................